## Pravilnik o dopuni Pravilnika o dopuštenom manjku s naslova kala, rastepa, kvara i loma na proizvodima u trgovini

### NN 203/2003 (29.12.2003.), Pravilnik o dopuni Pravilnika o dopuštenom manjku s naslova kala, rastepa, kvara i loma na proizvodima u trgovini

# HRVATSKA GOSPODARSKA KOMORA

3276

Na
temelju Zakona o porezu na dodanu vrijednost (»Narodne novine« br. 47/95,
164/98, 105/99, 54/00, 73/00 i 127/00), članka 25. stavka 2. Pravilnika o porezu
na dodanu vrijednost (»Narodne novine« br. 60/96, 113/97, 7/99, 112/99, 44/00,
63/00, 80/00, 109/00, 54/01 i 58/03) i članka 26. Statuta Hrvatske gospodarske
komore (»Narodne novine« br. 11/94 – pročišćeni tekst, 108/95, 19/96 i 64/01)
Upravni odbor Hrvatske gospodarske komore na 9. sjednici održanoj 18. prosinca
2003. godine donio je

## PRAVILNIK

### O DOPUNI PRAVILNIKA O DOPUŠTENOM MANJKU S NASLOVA KALA, RASTEPA, KVARA I LOMA NA PROIZVODIMA U TRGOVINI

Članak
1.

U Pravilniku o dopuštenom manjku s naslova kala,
rastepa, kvara i loma na proizvodima u trgovini (»Narodne novine« br. 57/98 i
81/02 u članku 6. stavku 3. u popisu robe pod rednim brojem V. OSTALO iza točke
1. dodaju se nove točke 2. i 3. koje glase:

»2. Optičke leće, optička vlakna i snopovi optičkih
vlakana ............................................................. 3,0
%«

 3.  Okviri za naočale, naočale i slični proizvodi......... 3,0 %«

Dosadašnje točke 2. do 22. postaju točke 4. do 24.

Članak 2.

Ovaj Pravilnik stupa na snagu osmog dana od dana
objave u »Narodnim novinama«.

Broj: l – 4593/1-2003.

Zagreb, 18. prosinca 2003.

Predsjednik
**Nadan Vidošević,** v. r.

OBRAZLOŽENJE

Pravilnikom
o porezu na dodanu vrijednost propisano je da određeni ma­njkovi dobara u
trgovini do određene visine, a koji su rezultat kala, rastepa, kvara i loma, ne
podliježu oporeziva­nju.

Prema
ovlasti iz istog Pravilnika Hrvatska gospodarska komora je svojim Pravilnikom
odredila robu i visinu dopuštenog ma­njka do koje obveznik ne podliježe
oporeziva­nju.

Grupacija
optičkom robom, opremom i oftalmološkim pomagalima, koja je osnovna pri Udruže­nju
trgovine, pokrenula inicijativu za izmjenu i dopunu Pravilnika o dopuštenom ma­njku
s naslova kala, rastepa, kvara i loma na proizvodima u trgovini (»Narodne
novine« 57/98 i 81/02).

Ove
izmjene i dopune Grupacija predlaže u ci­lju usklađiva­nja ovog Pravilnika s
Odlukom o dopuštenoj visini kala, rastepa, kvara i loma na proizvodima u
trgovini i ugostite­ljstvu koju je donijela Hrvatska obrtnička komora, uz
prijedlog da se u popis robe uvrste i proizvodi koji su podložni lomu, a nisu
do sada obuhvaćeni Pravilnikom.

Razlozi
su sljedeći:

Kod
izrade očnih pomagala mora se osobito paziti na točnost i besprijekornu izradu,
kako iz optičkih tako i iz estetskih razloga. Materijali za izradu očnih
pomagala vrlo su osjet­ljivi i kod najma­nje­g ošteće­nja površine ili odstupa­nja
od zadanih vrijednosti često nastaje nepoprav­ljiva šteta, te izradu treba
ponoviti. Korisnicima naočala osobito je važna i estetska komponenta (naočale
su dio vizualnog identiteta osobe), te su reklamacije česte, a to je dodatni
trošak optičara. Pored navedenog Grupacija ističe i či­njenicu da od nabave do
prodaje proizvoda kraj­njem korisniku u prosjeku prođe i više od 6 mjeseci, a u
tom se razdob­lju uslijed isprobava­nja proizvodi istroše i velika je
vjerojatnost ­njihova ošteće­nja.

Iz navedenih razloga predlaže se donoše­nje Pravilnika u priloženom tekstu.

Pravilnik, NN 203/2003-3276